VAIO Felhasználói útmutató

Reference

# Megjegyzések a memóriamodulok hozzáadásához és eltávolításához

Memóriamodulok hozzáadása vagy eltávolítása előtt gondosan olvassa el a következő figyelmeztetéseket.

- A VAIO számítógép és a memóriamodulok precíziós összetevőket és elektronikus csatlakozó technológiát használnak. A garanciának a termék garanciaideje alatti elvesztésének elkerülése érdekében javasoljuk a következőket:

- Új memóriamodul telepítésével érdemes a kereskedőjéhez fordulnia.

- Memóriamodult önállóan csak akkor telepítsen, ha jártas a számítógépek memóriájának bővítésében.

- Lehetőleg ne érintse meg a csatlakozókat és ne nyissa ki a memóriamodul-rekesz fedelét.

- Kérjen segítséget egy hivatalos Sony szerviztől vagy ügyfélszolgálattól. A legközelebbi szerviz vagy ügynök az online támogatási webhelyen kereshető meg.[Részletek]

- Ha önállóan végzi a memóriamodulok hozzáadását vagy eltávolítását, akkor előfordulhat, hogy a VAIO számítógép meghibásodik, vagy a foglalat és a memóriamodul törése, illetve a hibás csatlakoztatás miatt megsérül. Ilyen esetben a javítás díjköteles.

- Ügyeljen rá, nehogy megsértse a kezét vagy az ujjait a memóriamodul, a belső alkatrészek vagy a VAIO számítógép áramköri paneljei éles széleivel.

- Ügyeljen rá, hogy az ujjai ne akadjanak be a VAIO számítógép belső kábeleibe, mert a kábelek kilazulhatnak, vagy csatlakozásuk megszakadhat.

- Ha a VAIO számítógép belsejében folyadék, például víz vagy más idegen tárgy marad, akkor az a bekapcsoláskor tüzet okozhat. Ügyeljen rá, hogy a VAIO számítógép bekapcsolása előtt minden idegen tárgyat eltávolítson, és a memóriamodul-rekesz fedelét visszarögzítse.

- Az Sony nem garantálja, hogy más gyártók memóriamoduljai használhatók a VAIO számítógépben. Más gyártók memóriamoduljaival kapcsolatos információkért forduljon az adott termék értékesítőihez.

- Memóriamodulok hozzáadása vagy eltávolítása előtt mindig kapcsolja ki a VAIO számítógépet és a perifériás eszközöket, és húzzon ki minden csatlakoztatott eszközt és csatlakozókábelt. Ellenkező esetben a memóriamodul, a VAIO számítógép vagy a perifériás eszközök károsodhatnak.

- A memóriamodulok elektrosztatikus kisülések által okozott károsodásának elkerülése érdekében kövesse az alábbi útmutatót:

- Ne végezze a munkát olyan helyen, például szőnyegen, amely könnyen elektrosztatikus feltöltődést okoz.

- Az elektrosztatikus töltés megszüntetése érdekében a memóriamodulok hozzáadása vagy eltávolítása előtt érintsen meg egy külső fémtárgyat a VAIO számítógép mellől. A számítógép belsejének fémalkatrészeit ne érintse meg.

- A memóriamodul-csomagot csak akkor nyissa ki, ha már készen áll a memóriamodul telepítésére. A csomagolás megvédi a memóriamodult az elektrosztatikus kisüléstől. A memóriamodult antisztatikus tasakban vagy alumínium fóliába csomagolva tárolja.

- A memóriamodult kézben tartva ne érintse meg a modul csipjeit vagy elektromos érintkezőit.

- A memóriamodult ne illessze rossz irányban a foglalatba. Ez a memóriamodul vagy a foglalat károsodásához vezethet, illetve tüzet okozhat az áramköri panelen.

- A csavarméretnek megfelelő csavarhúzót (például mini csavarhúzót) használjon.

- Csak azokat a csavarokat távolítsa el vagy lazítsa meg, amelyek eltávolítását az útmutató előírja.

Kapcsolódó témák
Memóriamodulok hozzáadása és eltávolítása
A rendszeradatok megtekintése